《寄王校文》
明代·周玄

壮游江海总离居，岂料同君岁月疏。
湘水每劳怀旧梦，筠阳曾枉荐贤书。
霜空落叶清砧候，天入平芜白雁初。
自古长沙文化地，圣朝逢掖近何如？

作者简介：福建闽县人，字微之。与黄玄皆出林鸿门下，称二玄。永乐中以文学征，授礼部员外郎。尝挟书数千卷，居长乐高柄家，读书十年，卒业尽弃其书，谓已尽在腹中。为闽中十才子之一。有《宜秋集》。